stanford-oval/wikipedia huggingface dataset:
הארלם (הולנד)
היסטוריה יהודית בהארלם > יהודי הארלם בשואה

הולנד נכבשה בידי גרמניה במאי 1940, אולם בתחילה היהודים לא סבלו מהתנכלות מיוחדת. אחרי שביתת הפועלים ההולנדיים בפברואר 1941, מונה המנהל האזורי של הנאצים ההולנדים ש.ל.א. פלאקקאר שכבר בסוף מרץ מוציא צו האוסר על יהודים לבקר במקומות ציבוריים - מלונות, מסעדות, בתי קפה, בתי קולנוע, תיאטרון, ספריות, חדרי ועידה, בריכות שחיה וכדומה. כמו כן נאסר על יהודים לעבור לגור בהארלם, ועל יהודים מקומיים נאסר לשנות את מקום מגוריהם בעיר. זה היה המקום הראשון בהולנד שבו יצאו תקנות כאלו. אחרי סילוק היהודים ממערכת החינוך הכללית, נפתחו בהארלם בית ספר עממי ותיכון יהודיים ברחוב סחאובורך (Schouwburgstraat). בסוף שנת 1941 הוקם בהארלם סניף של המועצה המיעצת היהודית בראש המועצה מונה הרב הראשי פרנק.
ב-12 ו-19בפברואר 1943 הודיעו שלטונות הכיבוש על גירוש היהודים מהארלם, המסטדה ובלומנדל לאמסטרדם. על פי המידע היו עוד 619 יהודים בהארלם וסביבתה. התוכנית בוצעה בפברואר ובמרץ. בסביבות הארלם הסתתרו הרבה יהודים. בין המסתירים היו הסוציאל-דמוקרט יקוב ין המלינק (Jacob Jan Hamelink) שעזר ליהודים כבר מ-1942. השענית קורי טן בום חסידת אומות העולם הסתירה בביתה שהיה תחנת מעבר לכתובות מסתור קבועות לפחות כ-80 יהודים. בסוף פברואר 1944, נתפסה יחד עם אביה קספר ואחותה בטסי. הם גורשו למחנה ראוונסברוק ורק היא שרדה.
ראו גם

אנוסים
הערות שוליים

↑  nl.afstand.org, ‏ 17 ק"מ בקו אווירי ו-20 ק"מ ברכב.
↑  Jozeph Michman, Hartog Beem, Dan Michman, תרגום: Ruben Verhasselt, Haarlem , Noord -Holland  Het periode van de Repuliek, PINKAS  Geschiedenis van de Joodse Gemeenschap in Nederland, 1999, Amsterdam: CONTACT, 1985, פנקס הקהילות, עמ' 404, ISBN 9025495133. (בהולנדית)
↑  Haarlem, JOODSAMSTERDAM  Joodse Sporen in Amsterdam en omgeving, ‏8/2/2018 (בהולנדית)
↑  Boom ten family, Yad Vashem, ‏22.7.2007 (באנגלית)
| --- | --- |
בקרת זהויות :  NLI: 987007554838805171  BNE: XX5225641  BnF: cb11948589k (data)  GND: 4022687-6  LCCN: n50000675  MusicBrainz: 9e2a34db-dd12-433b-b61b-cd1e16f5a480  NKC: ge630763  RERO: 02-A009627797  VIAF: 159467794   WorldCat (עם VIAF): 159467794
הבשורה (אמברוג'יו לורנצטי)

| --- | --- |

 מידע כללי
 צייר:  אמברוג'יו לורנצטי
 תאריך יצירה:  1344
 טכניקה וחומרים:  טמפרה ועלי זהב על לוח עץ
 ממדים בס"מ
 רוחב:  120 ס״מ 
 גובה:  127 ס״מ 
 נתונים על היצירה
 מיקום:  הגלריה הלאומית של סיינה (Pinacoteca Nazionale) סיינה שבאיטליה
 
הבשורה (1344) היא ציור של הצייר האיטלקי אמברוג'יו לורנצטי המתאר את הבשורה למרים. הציור נמצא כיום באוסף הגלריה הלאומית בסיינה, איטליה.
תיאור

הציור הוזמן עבור "Ufficio della Gabella" ("משרד המס") של סיינה, כפי שמצוין בכתובת בתחתית היצירה. הציור הוצב במקור באולם הקונסיסטורי של פאלאצו פאבבליו[דרושה הבהרה] בסיינה.
לורנזטי בחר עבור הציור רגע יוצא דופן, בו המלאך מסביר למרים, אם ישו את הלידה העתידית במשפט: "Non est (erit) impossibile apud Deum omne verbum" (בלטינית: "כִּי לֹא יִפָּלֵא מֵאֱלֹהִים כָּל דָּבָר"). טקסט זה מופיע בציור בין שתי הדמויות. על פי הבשורה על-פי לוקאס מרים משיבה לו: "Ecce Ancilla Domini" (בלטינית: "הִנְנִי שִׁפְחַת אֲדֹנָי").
סגנון הציור אופייני לעבודותיו המאוחרות של האמן. לורנצטי משלב בתיאור רצפה גאומטרית, המתוארת בעזרת פרספקטיבה. בנוסף, הוא עושה שימוש בהסגנון הוא זה של יצירות לורנצטי מאוחרות (אחרי 1335) שהוצאו בסיינה. השימוש המציאותי למדי בפרספקטיבה גאומטרית במדרכה דומה לזה שב"הצגת ישו בבית המקדש" (1342). השימוש בקיארוסקורו בפני הדמויות ובתיאור הבדים, חושף את השפעתו של ג'וטו, שאל יצירתו נחשף לורנצטי במהלך שהותו בפירנצה.
הערות שוליים

↑  הבשורה על פי לוקאס, א; 37
↑  הבשורה על פי לוקאס, א; 38
אנריקה סרסו

| --- | --- |

 לידה:  27 בפברואר 1948 (בן 76) מדריד, ספרד 
 מדינה:  ספרד 
 מקום מגורים:  מדריד 
 השכלה:  האוניברסיטה הטכנית במדריד 
 תפקיד:  מנהיג (28 במאי 2003)  מנהיג (12 בספטמבר 1998)  מנהיג (12 באוגוסט 2007) 
 מספר צאצאים:  4 
 פרסים והוקרה:  מדליית הזהב על הצטיינות באמנות יפה (ספרד) (2009) 
 www.enriquecerezo.com
 
אנריקה סרסו
אֶנְרִיקֵה סֵרֵסוֹ טוֹרֶס (נולד ב-27 בפברואר 1948 במדריד שבספרד) הוא נשיאהּ הנוכחי של אתלטיקו מדריד, מאז שנבחר לתפקיד בשנת 2003. בנוסף הוא גם מפיק סרטים ואיש עסקים, והבעלים של ערוץ הטלוויזיה 8מדריד.
נשיא אתלטיקו מדריד

משנת 1987, מרגע בחירתו של חסוס חיל לנשיאות אתלטיקו מדריד, נבחר סרסו לסגן הנשיא. ב-30 במאי 2003, לאחר קנסות ודוחות רבים שצבר חיל, הוא הודיע על התפטרותו מהמועדון. לאחר התפטרותו של חיל, נערכו בחירות לנשיאות המועדון. בבחירות אלו ניצח סרסו ונבחר לנשיא אתלטיקו.
בתחילת כהונתו של סרסו נבחר בנו של חסוס חיל, מיגל אנחל חיל, למנכ"ל המועדון. בחירה זו עוררה ביקורות רבות, בעיקר משום שמשפחתו של חיל היא בעלת המניות העיקרית במועדון.
בשנת 2007, לאחר שנים רבות שלא שיחקה הקבוצה בזירה האירופית, החליט סרסו על הוצאת כספים רבים בשביל לחזור לאירופה. בשנת 2006 נרכש סרחיו אגוארו, ובשנת 2007, לאחר מכירתו של פרננדו טורס, קיבלה הקבוצה כספים רבים שאפשרו לה לרכוש שחקנים חדשים, ביניהם, דייגו פורלאן, סימאו וחוסה אנטוניו רייס.
בעונת 2007/2008, לאחר 10 שנים שלא שיחקה במפעל זה, העפילה אתלטיקו לליגת האלופות, בהדרכת המאמן חאבייר אגירה. בעונת 2009/2010 זכתה הקבוצה בליגה האירופית, לאחר שניצחה 1-2 את פולהאם בגמר. זה היה התואר הראשון של המועדון מאז שנת 1996. לאחר הזכייה בליגה האירופית שיחקה הקבוצה נגד אינטר מילאנו במסגרת הסופר קאפ האירופי, בו ניצחה אתלטיקו 0-2, משערים של רייס ואגוארו.
בעונת 2011/2012 זכתה אתלטיקו פעם נוספת בליגה האירופית, לאחר ניצחון 0-3 על אתלטיק בילבאו בגמר. מי שסייע לקבוצה לזכות במפעל זה היה רדאמל פלקאו, שנרכש בעונה שלפניה ב-40 מיליון יורו, והוא השחקן היקר ביותר שנרכש על ידי המועדון. לאחר זכייה זו שיחקה הקבוצה שוב בסופר קאפ האירופי, בו ניצחה 1-4 את צ'לסי.
בעונת 2012/2013, ניצחה אתלטיקו את ריאל מדריד 1-2 בגמר גביע המלך, במשחק מתוח, שיצאו בו 2 כרטיסים אדומים, אחד לכל קבוצה. היה זה הניצחון הראשון של אתלטיקו על ריאל מזה 14 שנים.
בעונת 2013/2014 זכה עם אתלטיקו באליפות ספרד ראשונה כנשיא. כמו כן, העפילה הקבוצה לגמר ליגת האלופות בו הפסידה 4-1 ליריבתה העירונית ריאל.
נשיא אתלטיקו מדריד > תארים עם אתלטיקו מדריד כנשיא

אליפות ספרד - 2013/2014, 2020/2021
גביע המלך הספרדי - 2012/2013
הליגה האירופית - 2009/2010, 2011/2012, 2017/2018
הסופר קאפ האירופי - 2010, 2012
הסופר קאפ הספרדי - 2014
גביע האינטרטוטו - 2007
קריירה קולנועית

סרסו החל את הקריירה הקולנועית שלו בשנת 1971, כעוזר צלם בסרט הקולנועי "בוא לגרמניה, פפה". שלוש שנים לאחר מכן ביים את סרטו היחיד כבמאי עד היום, "אלמריה".
החל משנות ה-90 החל סרסו להפיק סרטים שונים. עד אז בעיקר היווה עוזר צלם בסטים של סרטים שונים.
החל משנת 1998 משמש סרסו כנשיא EGEDA, ארגון המפגיש יוצרי סרטים מספרד וממספר מדינות באמריקה הלטינית.
בחודש נובמבר 2010 זכה סרסו בפרס למפיק הסרט הטוב ביותר, בפסטיבל הסרטים בהואלבה, לסרט "נקמה של איירה נצלן" (בספרדית:"La venganza de Ira Vamp").
באגסו

| --- | --- |

 מדינה:  הודו הודו
 מדינה:  הימאצ'ל פרדש
 מחוז:  קאנגרה
 קואורדינטות:  32°14′47″N 76°19′55″E﻿ / ﻿32.246378603677°N 76.331897752835°E﻿ / 32.246378603677; 76.331897752835 
 אזור זמן:  UTC+5:30
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיבאגסו(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיבאגסו  he tabBackground:;tabBorder:#aaa;defaultTab:0;
 
באגסו (באנגלית: Bhagsu) הוא כפר במחוז קאנגרה שבתוך הימאצ'ל פרדש בהודו. הכפר נמצא כ-5 ק"מ מהעיר דרמסאלה.
באגסו פופולרי בקרב מטיילים ישראלים ומוגדר כחלק משביל החומוס. בכפר פועל בית חב"ד שפעיל בעיקר בעונת הטיולים. את הבית חב"ד מפעיל הרב דרור שאול ופעילים נוספים.
הערות שוליים

↑  אודות, באתר בית חב"ד דרמסאלה - הימליה
↑  לך-לך דרמסאלה - ספרי ניב, באתר nivbook.co.il
| --- | --- |
בקרת זהויות :  NLI: 987012292471105171 
ערך זה הוא קצרמרבנושא יישובים בהודו. אתם מוזמנים לתרום לוויקיפדיה ו.
הבשורה מאודיש

לוקא הקדוש ויוחנן הקדוש, אילוסטרציה מעמוד השער של הבשורה מאדיש
הקאנון - חוקת הכנסייה, דף מתוך הבשורה מאדיש
הבשורה מאדיש (בגאורגית: ადიშის ოთხთავი, אדישיס אוֹתחתאווי) הוא ספר בשורות גאורגי, מתחילת ימי הביניים.
כתב היד הקיים הקדום ביותר של הגרסה הגאורגית של הבשורה על-פי מתי, הוא זה שנוצר במנזר שתברדי, בנסיכות הדרום-מערבית של קלארג'תי (ממוקמת כיום בצפון-מזרח טורקיה), בשנת 897. מאוחר יותר הועבר משם לשימור בכפר הנידח של אדישי שבהרי סוואנתי. חמשת הדפים הראשונים (30X25 ס"מ) של כתב היד מקושט.
כתב-היד פורסם לראשונה בשנת 1916, על ידי המלומד הגאורגי הבולט, אֶכְּווְתִּימֶה תָּאקָאִישְׁווִילִי (אנ') (1863-1953), הוא נבחן במידה רבה על ידי היסטוריונים גאורגיים ובינלאומיים. כתב-הים כיום משומר במוזיאון האתנוגרפי במסטיה שבגאורגיה.
ראו גם

הבשורות של ואני
הערות שוליים

↑  ג'ורג' הוויט ובריאן ג'ורג' הוויט (1996), מקראה גאורגית, עמ' 14, באנגלית, מסת"ב 0728602520
ערך זה הוא קצרמרבנושא נצרות ובנושא גאורגיה. אתם מוזמנים לתרום לוויקיפדיה ו.
אנריקה קויאר

אנריקה קוֹיַאר מוֹנְטֶרוּבִאוֹ (בספרדית: Enrique Collar Monterrubio; נולד ב-2 בנובמבר 1934) הוא כדורגלן עבר ספרדי, ששיחק בעמדות הקיצוני והחלוץ. קויאר נחשב משחקניה הבולטים ביותר של קבוצת אתלטיקו מדריד בכל הזמנים.
קריירת קבוצות

קויאר שיחק במחלקת הנוער של "אימפריאל" המקומית, ולאחר מכן הצטרף למחלקת הנוער של הקבוצה ממדריד "פנייה נוריט". לאחר שנצפה על ידי סקאוט של קבוצת אתלטיקו מדריד, בשנת 1949, הצטרף קויאר למחלקת הנוער של הקבוצה. בשנת 1952, לאחר 3 עונות במחלקת הנוער, הושאל קויאר לעונה לקבוצת קדיס מהליגה השלישית, וסייע לה לסיים באותה עונה במקום ה-3 בליגה.
בשנת 1953 חזר קויאר לאתלטיקו. קויאר ערך את הופעת הבכורה שלו בלה ליגה בתאריך ה-13 בספטמבר, בהפסד קבוצתו בתוצאה 1–3 נגד אספניול. באותה עונה שיחק קויאר בסך הכל שלושה משחקי ליגה. עם תחילת עונת 1954/1955 הושאל קויאר לקבוצת ריאל מורסיה, ששיחקה באותה העת בליגת המשנה. הוא שיחק 11 משחקים בחצי עונה, ולאחר מכן חזר לאתלטיקו, בתקווה לקבל דקות משחק. בעונה שלאחר מכן כבר הפך קויאר לשחקן מוביל בהרכב הקבוצה.
בעונת 1959/1960 זכה קויאר עם אתלטיקו בגביע המלך הספרדי, שהיה הגביע הראשון של הקבוצה. בעונה שלאחר מכן זכתה הקבוצה פעם נוספת בתואר. בעונת 1961/1962 זכתה אתלטיקו בתואר האירופי הראשון שלה, בגביע אירופה למחזיקות גביע.
קויאר זכה עם אתלטיקו בגביע פעם נוספת בעונת 1964/1965, ועונה לאחר מכן כבר זכה באליפות ספרד.
באתלטיקו שיחק קויאר 16 עונות, ולזכותו מספר ההופעות השני הגבוה ביותר בקבוצה בכל הזמנים, עם 470 הופעות בכל המסגרות, ביניהן 353 הופעות בליגה. בנוסף הבקיע קויאר 105 שערים בכל המסגרות, ו-72 בליגה.
בתקופתו באתלטיקו נחשב קויאר לאחד השחקנים הטובים ביותר, והוביל יחד עם חואקין פיירו, שיצרו יחד את חוליית ההתקפה, בין הטובות ביותר שידעה הקבוצה. בנוסף, יחד עם הקשרים מיגל ג'ונס ואדלרדו רודריגס, המשיך קויאר להיות שחקן משפיע במועדון עד לעזיבתו לולנסיה.
קויאר כבש את השער ה-9 במשחק של אתלטיקו נגד הרקולס אליקנטה בעונת 1955/1956. המשחק נגמר בניצחון 0–9 לאתלטיקו והיה הניצחון בהפרש הגבוה ביותר שניצחה אתלטיקו אי פעם.
בשנת 1969 עבר קויאר לולנסיה, ולאחר עונה אחת במדי הקבוצה פרש קויאר ממשחק פעיל.
לאחר פרישתו ממשחק פעיל הצטרף קויאר לדירקטוריון במועדון אתלטיקו מדריד.
נבחרת לאומית

הופעת הבכורה של קויאר במדים הלאומיים הייתה ב-19 ביוני 1955, במשחק ידידות נגד שווייץ. במשחק זה הבקיע קויאר גם את שער הבכורה בנבחרת. קויאר השתתף עם נבחרת ספרד במונדיאל 1962 בצ'ילה, כאשר המשחק היחיד בו לקח חלק היה המשחק נגד ברזיל.
לזכות קויאר 16 הופעות ו-4 שערים במדים נבחרת ספרד.
תארים > אתלטיקו מדריד

אליפות ספרד: 1965/1966
גביע המלך הספרדי: 1959/1960, 1960/1961, 1964/1965
גביע אירופה למחזיקות גביע: 1961/1962
הבשורה (בוטיצ'לי, המט)

ערך זה עוסק בציור של בוטיצ'לי המוצג בעיר ניו יורק. אם התכוונתם לציור בשורה אחר של בוטיצ'לי, ראו .
| --- | --- |

 מידע כללי
 צייר:  סנדרו בוטיצ'לי
 תאריך יצירה:  בערך 1485
 טכניקה וחומרים:  טמפרה וזהב על לוח עץ
 ממדים בס"מ
 רוחב:  31.4 ס״מ 
 גובה:  19.1 ס״מ 
 נתונים על היצירה
 זרם אמנותי:  רנסאנס מוקדם 
 מספר יצירה:  1975.1.74 (מוזיאון המטרופוליטן לאמנות) 
 מיקום:  מוזיאון המטרופוליטן ניו-יורק
 
הבשורה, של מוזיאון המטרופוליטן היא ציור טמפרה וזהב על לוח עץ במידות של 19.1X31.4 ס"מ  מאת הצייר האיטלקי מתקופת הרנסאנס, סנדרו בוטיצ'לי. הציור מוצג במוזיאון המטרופוליטן בניו-יורק.
הציור כולל את האלמנטים האייקוניים של הבשורה למרים, נושא שבוטיצ'לי עסק בו במשך שנים. כיום מוכרים שבעה ציורים של האמן המתארים את האירוע, הראשון מ-1479 והאחרון מ-1493.
ראו גם

ציורי בשורה נוספים מאת בוטיצ'לי:
הבשורה שבגלריית אופיצי בפירנצה.
הבשורה במוזיאון קלווינגרוב בגלאזגו.
הבשורה - פרסקו בגלריה אופיצי.
הערות שוליים

ערך זה הוא קצרמרבנושא אמנות. אתם מוזמנים לתרום לוויקיפדיה ו.
הבשורה (בוטיצ'לי, גלאזגו)

ערך זה עוסק בציור של בוטיצ'לי המוצג בעיר גלאזגו, סקוטלנד. אם התכוונתם לציור בשורה אחר של בוטיצ'לי, ראו .
| --- | --- |

 מידע כללי
 צייר:  סנדרו בוטיצ'לי
 תאריך יצירה:  1493 לערך
 טכניקה וחומרים:  טמפרה וזהב על פאנל
 ממדים בס"מ
 רוחב:  58.5 ס״מ  31.5 ס״מ 
 גובה:  49.5 ס״מ 
 נתונים על היצירה
 זרם אמנותי:  רנסאנס מוקדם 
 מספר יצירה:  174 (המוזיאון לאומנות קלווינגרוב) 
 מיקום:  מוזיאון לאומנות קלווינגרוב, גלאזגו, סקוטלנד
 
הבשורה היא ציור טמפרה על לוח עץ במידות של 510 ס"מ לגובה ו-620 ס"מ לרוחב מאת הצייר האיטלקי מתקופת הרנסאנס, סנדרו בוטיצ'לי. הציור מוצג במוזיאון לאומנות קלווינגרוב בעיר גלאזגו.
המועד המדויק בו צוירה הבשורה אינו ברור, אולם רוב מבקרי האומנות מסכימים כי בשל הופעת אלמנטים מסגנון ציורו של הצייר ורוקיו, מדובר ככל הנראה באחד מציוריו המוקדמים של בוטיצ'לי. אחרים סוברים כי מדובר בשנת 1490. מאחורי הציור מופיעה הערה כי הציור הוצג במקור בכנסיית ברנבאס הקדוש בפירנצה.
הציור כולל את האלמנטים האייקוניים של הבשורה למרים, מרים הבתולה, אוחזת בספר, החדר והמיטה, הפתח לגן ברקע התמונה, מבע הצניעות בעמידתה (שמעיד על כבודה לאל, ועל רצונה לקבל עליה את המשימה) ודמותו של המלאך גבריאל בצידו השמאלי של הציור וקרני השכינה הזהובות. בין הפרוטגוניסטים מרחק רב, ומפריד ביניהן עמוד; הניתוח המקובל לציור מצביע על הארכיטקטורה (במיוחד העמודים ואריחי הריצוף), כיוצרת את האווירה והפרסקטיבה התלת־ממדית בציור.
נושא הבשורה העסיק את בוטיצ'לי במשך שנים. כיום מוכרים שבעה ציורים של האמן המתארים את האירוע, הראשון מ-1479 והאחרון מ-1493.
ראו גם

הבשורה שבגלריית אופיצי בפירנצה.
הבשורה במוזיאון המטרופוליטן בניו יורק.
הבשורה - פרסקו בגלריה אופיצי.
הערות שוליים

1 2  הבשורה של בוטיצ'לי במוזיאון לאומנות קלווינגרוב בגלאזגו (באנגלית)
ערך זה הוא קצרמרבנושא ציור. אתם מוזמנים לתרום לוויקיפדיה ו.
אנריקה מקינג

| --- | --- |

 לידה:  23 בינואר 1952 (בן 72) סנטה קרוז דו סול, ברזיל 
 הישג בולט:  השתתפות ברבע הגמר תחרות המועמדים של 1975 ו-1978
 הדרגה הגבוהה ביותר:  רב אמן משנת 1972
 מד כושר מרבי:  2635 (ינואר 1977)
 מד כושר נוכחי:  2553 ‏(אוקטובר 2024)
 מדינה:  ברזיל
 
אנריקה מקינג (בפורטוגזית: Henrique Mecking ;‏ נולד ב-23 בינואר 1952 בסנטה קורז דה סול) הוא שחמטאי ברזילאי בדרגת רב אמן. היה בין השחמטאים החזקים בעולם בשנות ה-70 של המאה ה-20.
ביוגרפיה

אנריקה מקינג זכה באליפות ברזיל בגיל 13, ושיחזר הישג זה בשנת 1967. הוא קיבל דרגת רב אמן בשנת 1972. בשנת 1977 הוא הגיע למד כושר 2635, אז שלישי בעולם. במחצית השנייה של שנות ה-70 של המאה ה-20 הוא העפיל פעמיים לפלייאוף של תחרות המועמדים להיפגש עם אלוף העולם.
הקריירה המוצלחת שלו נפסקה עקב מחלה קשה. רק בשנת 1991 התאפשר לו לחזור להשתתף בתחרויות. למרות ההצלחות לא הצליח לחזור ליכולתו בשנות ה-70 של המאה ה-20.
אנריקה מקינג באולימפיאדת השחמט

בין השנים 1968 ל-2004 השתתף אנריקה מקינג ב-4 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1968 | 1 | ברזיל |  | 11.5 מ-17 | 7+ 9= 1- | 67.6 | 25 קבוצתי, 6 אישי |
|  1974 | 1 | ברזיל | 2615 | 2 מ-4 | 1+ 2= 1- | 50.0 | 35 קבוצתי |
|  2002 | 3 | ברזיל | 2548 | 6.5 מ-8 | 5+ 3= 0- | 81.3 | 35 קבוצתי |
|  2004 | 1 | ברזיל | 2557 | 4 מ-8 | 2+ 4= 2- | 50.0 | 59 קבוצתי |
הערות שוליים

↑  Mecking, Henrique - Men's Chess Olympiads, באתר אולימפבייס (באנגלית)
| --- | --- |
בקרת זהויות :  ISNI: 0000 0003 9704 1417  NTA: 114399204  SNAC: w6q53097  VIAF: 292140436   WorldCat (עם VIAF): 292140436 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
דלקת

| --- | --- |

 טיפול:  (+-)-flurbiprofen  desoximetasone  נבומטון  desonide  איבופרופן  פרדניסולון  מתילפרדניזולון  amcinonide  fluocinonide  דיקלופנק  fluocinolone  loteprednol etabonate  אספירין  halcinonide  clobetasol  meclofenamic acid  פרדניזון  flurandrenolide  בטאמתאזון  clocortolone  triamcinolone  rimexolone  sulindac  קורטיזול  אינדומטצין  fluorometholone  alclometasone  דקסמתזון  פירוקסיקאם  diflorasone  prednicarbate  נפרוקסן  ketorolac tromethamine 
 קישורים ומאגרי מידע
 MeSH:  D007249
 
דלקת היא תגובה מורכבת של מערכת החיסון לגירוי שהיא מזהה כמזיק, כגון פתוגנים (למשל, וירוסים, חיידקים או פטריות שחדרו לגוף), תאים פגועים, חומרים רעילים, או חשיפה לקרינה. מטרת התגובה הדלקתית היא להסיר את המקור לגירוי ואת התאים הפגועים, ולאפשר לאורגניזם להתחיל בתהליך ההחלמה. התגובה הדלקתית מערבת פעילות של תאי דם לבנים, כלי דם ואינטראקציות שונות ברמה המולקולרית.
דלקת יכולה להיות תוצאה של זיהום. דוגמאות לדלקות שלא נוצרות עקב זיהום הן תגובה דלקתית לטרשת נפוצה, טראומה גופנית, איסכמיה, ומחלות אוטואימוניות.
דלקות יכולות להתבטא בתסמינים של אדמומיות והתחממות של האזור, כתוצאה מזרימת דם לאזור, נפיחות, כתוצאה מהצטברות נוזלים, כאב, כתוצאה משחרור של כימיקלים שמגרים את קצות העצבים, ואובדן תפקוד של האזור המודלק כתוצאה משילוב של התופעות האחרות. כאשר הדלקת היא באיברים הפנימיים, חלק מסימנים אלו עשויים לא להופיע. על אף שהדלקת היא תגובה חיונית לשמירה על בריאות האורגניזם, היא יכולה במקרים מסוימים לצאת משליטה ולהפוך לדלקת כרונית (אנ') (נקראת גם "דלקת מערכתית"), שתורמת למחלות שונות.
דלקת שקדים
אטימולוגיה

מקור המושג דלקת במילה דליקה (בעירה, שרפה). הסיבה לכך היא החום הנוצר במקום הדלקת, ולעיתים אף בכל הגוף. גם בשפות אחרות קיים הקשר דומה: המילה האנגלית Inflammation, למשל, מקורה במילה Flame ("להבה"), או המילה "炎症" (נהגה באופן שונה בשפות שונות), שפרושה המילולי הוא "מחלת הלהבה". בלשון העממית מתייחסים לעיתים קרובות בטעות לכל אדמומיות שהיא (בעיקר בעיניים ובעור) כאל "דלקת", אף שבמקרים רבים אין מדובר בתגובה של מערכת החיסון, אלא בתוצאה של שפשוף או גירוי כלשהו.
התהליך הדלקתי

התהליך הדלקתי מתרחש בכמה שלבים. להלן תיאור כללי של דלקת זיהומית:
תאי מערכת החיסון הראשונים שפוגשים את הגוף הזר משתייכים בדרך-כלל למערכת החיסון המולדת: נויטרופילים ומקרופאג'ים, בעיקר. הללו נמצאים בכמויות גדולות בעור וברקמות חיצוניות אחרות, שדרכן פולשים לעיתים קרובות פתוגנים לגוף.
תאי הדם הלבנים מנסים להילחם בפתוגן, בעיקר על ידי פגוציטוזה – בליעת הפתוגן והשמדתו. במקביל מפרישים תאי הדם הלבנים כימוקינים, אשר מושכים תאי דם לבנים אחרים, ובמיוחד לימפוציטים, אל מקום הזיהום.
מכלול תאי הדם הלבנים באזור הזיהום ממשיכים להילחם בפתוגן, ובמקביל מפרישים חומרים הגורמים להרחבת כלי הדם המגיעים לאזור הזיהום, זאת כדי לאפשר לכמות גדולה של תאי דם לבנים להגיע אל המקום, וכן כדי לספק חמצן לכמות הגדולה של התאים באזור. לעומת זאת, כלי הדם היוצאים מאזור הזיהום מתכווצים.
זרימת הדם המוגברת אל האזור גורמת לאדמומיות האופיינית לדלקת. התכווצות כלי הדם היוצאים מהאזור גורמת לעלייה בלחץ הנוזלים ולנפיחות. כתוצאה מכך מופעל לחץ על חיישני כאב (נוסיצפטורים) במקום הזיהום, דבר הגורם לתחושת כאב אופיינית.
חומרים אחרים המופרשים לעיתים מתאי הדם הלבנים זורמים אל המוח וגורמים לו להעלות את טמפרטורת הגוף.
במקרה של זיהום חיידקי נוצרת לרוב במקום הדלקת מוגלה, המורכבת מחיידקים, מתאי גוף מתים, מתאי דם לבנים ומחומרי פסולת שונים, כגון רעלנים שהחיידקים הפרישו, פיסות ממברנה של תאים שנהרסו וכן חומר בין-תאי, המשמש כדבק בין תאי הרקמה.
תחושת הכאב והעלייה בטמפרטורת הגוף הנגרמות בעת דלקת נועדו לגרום לחולה לנוח ולהימנע מפעילות גופנית נמרצת. כך יכול הגוף להשקיע את מרבית האנרגיה שלו בלחימה בזיהום (בזמן הדלקת נדרשת מערכת החיסון לייצר מיליוני תאי דם לבנים בקצב מהיר, דבר המצריך אנרגיה רבה). הכאב, במיוחד באזור הזיהום, מונע מהחולה להזיז את האזור, ותורם להחלמה מהירה יותר של הרקמות הפגועות.
סימני דלקת

| --- | --- |
 חום  נפיחות  כאב:  אודם ואדמומיות  תפקוד לקוי של האיבר
סוגי דלקות

יש להבחין בין שני סוגי דלקות: דלקת אקוטית ודלקת כרונית. דלקת אקוטית היא דלקת קצרת מועד עם הסימנים הקלסיים של דלקת שפעילותה מגינה על הגוף, ואילו דלקת כרונית היא מצב שבו הגוף לא יכול להתגבר על מחוללי הדלקת לגמרי, והיא ממשיכה להתקיים זמן רב על "אש נמוכה", וקיומה הופך להיות לנטל על הגוף.
|  | דלקת חריפה (Acute) | דלקת כרונית (Chronic) |
| --- | --- | --- |
| גורם משפיע | בקטריה פתוגנית, רקמה פגועה | דלקת אקוטית עקשנית עקב אי יכולת סילוק הפתוגן, זיהום נגיפי, גוף זר עקשן או תגובה אוטואימונית. |
| תאים ראשיים מעורבים | ניוטרופילים – התאים העיקריים, באזופילים – גורמי התגובה הדלקתית, האאוזינופילים – פועלים במקרה של חדירת גוף זר גדול (כתולעת). מונוציטים ומאקרופאג'ים. | פיברובלסטים, מונוציטים, מאקרופאג'ים, לימפוציטים ותאי פלסמה. |
| תיווך ראשוני | זואמין, תרכובת אורגנית בת השפעה על קוטר כלי הדם. CRP – חלבון מגיב הגורם לעליית חום, הרגשה כללית רעה ואובדן תיאבון | ציטוקין, חלבון המופרש על ידי קשרי הלימפה ופועל כמתווך בין תאי וכמווסת התגובה החיסונית. פקטורי גדילה. אנזימים הידרוליטים |
| תגובה | מיידי | מעוכב |
| משך זמן | מספר ימים | בין חודשים לשנים |
| תוצאות | החלמה, מורסה (אבצס, מוגלה) או מעבר לדלקת כרונית. מופעלת מערכת לסיום הדלקת, התאים מפרישים נוגדי דלקת כמו ליפוקסינים. גיוס תאי דם לבנים פוסק. | פיברוזיס (לייפת), נזק רקמתי או נמק. |
קשר לאורך החיים

בעכברים, דיכוי של מעודד הדלקת הציטוקין IL-11 הביא להארכת החיים במעל 20% בבריאות טובה.
הערות שוליים

↑  Linlin Chen et al., "Inflammatory responses and inflammation-associated diseases in organs", Oncotarget 9(6): pp. 7204–7218, December 2017
↑  Parakrama Chandrasoma, Clive R. Taylor, "Chapter 3: The Acute Inflammatory Response", in Concise Pathology, Third Edition
↑   גדעון לב, חסימת חלבון המעורב ביצירת דלקות האריכה בצורה חריגה את חייהם של עכברים, באתר הארץ, 23 ביולי 2024
↑  
Anissa A. Widjaja et al., Inhibition of IL-11 signalling extends mammalians healthspan and lifespan, July 17, 2024
| --- | --- |
בקרת זהויות :  NLI: 987007550727905171  BnF: cb119720196 (data)  GND: 4014975-4  LCCN: sh85066108  NDL: 00562014  NKC: ph135115 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הבשורה באסלאם

אינג'יל (בערבית: إنجيل) זה השם הערבי שניתן לבשורה של ישו. האינג'יל מתואר בקוראן כאחד מהספרים הקדושים אשר ניתנו מאללה לפני הקוראן, ספרים אשר ביניהם ניתן למצוא את תהלים ואת התורה.
המילה אנג'יל מוזכרת בקוראן ובחדית', ובעוד ספרים אסלאמיים קדומים, ונעשה במושג הזה שימוש על מנת לתאר הן ספר קודש אשר ניתן לישוע והן את עצמם ההתגלות האלוהית שלה הוא לכאורה זכה.
הבשורה בקוראן

הבשורה מוזכרת בכמה מקומות בקוראן. להלן כמה דוגמאות:
"הוריד אליך את הספר בצדק, מאשר את אשר בידיו. והוריד את התורה ואת הבשורה" (פרק 3 פסוק 3).
"אחר-כך שלחנו שליחים בעקבותיהם, ושלחנו את ישוע בן מרים אחריהם, נתנו לו את הבשורה, ונטענו בלב ההולכים אחריו חמלה ורחמים". (פרק 57 פסוק 27)
"וילמד אותו את הספר ואת החכמה, ואת התורה והבשורה" (פרק 3 פסוק 48)
"הוי, אנשי הספר! למה תתנצחו על אברהם? ורק אחריו הורדו התורה והבשורה. האם לא תבינו נכוחה?" (פרק 3 פסוק 65)
"מוחמד הוא השליח של אללה. ואלה אשר עמו נוקשים עם הכופרים, אך רחמנים ביניהם לבין עצמם. תראה אותם כורעים וסוגדים מבקשים את חסדו של אללה ואת רצונו הטוב. הסימנים על הפנים שלהם, מסימני הסגידה. אלה תוארו בתורה ובבשורה לזרע אשר הוציא גבעולו ומתחזק עד שהוא מתקשה ונישא על קנהו והפליא את הזורעים. כדי להכעיס בהם את הכופרים. אללה הבטיח לאלה אשר האמינו ועשו את הטוב סליחה ושכר רב". (פרק 49 פסוק 29)
"אכן, אללה קנה מהמאמינים את חייהם והונם תמורת הכניסה לגן העדן. אם יילחמו למען אללה, בין אם הם הורגים או נהרגים. זוהי הבטחה אמיתית ממנו בתורה, ובבשורה ובקוראן, ומי יותר נאמן מאללה בקיום הבטחתו? לכן התבשרו בעסקה אשר כרתם עם אללה. זוהי הזכייה הגדולה" (פרק 9 פסוק 111)
הבשורה והברית החדשה

בעוד שחלק מהמוסלמים מקשרים את האינג'יל ישירות לברית החדשה, חלק מהם טוענים שמדובר אך ורק בארבע הבשורות שבברית החדשה. לצד זה, ישנם חכמי דת מוסלמים אשר גורסים כי האינג'יל הוא בכלל לא ספר כתוב, אלא הוראות שעברו בעל פה מישוע לתלמידיו. כמו כן, ישנם מומחים אשר טוענים שהאינג'יל הוא למעשה הבשורה על פי תומאס.
הערות שוליים

↑  Injil - WikiIslam, wikiislam.net
↑  Injil - New World Encyclopedia, www.newworldencyclopedia.org
↑  What Is The "Injil"—Sometimes Known as the "Gospel"—in Islam?, The Network (באנגלית)
| --- | --- |
בקרת זהויות :  BnF: cb119458332 (data)  LCCN: sh2019001689  SUDOC: 027410749  TDVİA: incil
דין ג'ונס

| --- | --- |
דין ג'ונס (1966)
דין ג'ונס (1966)
 לידה:  25 בינואר 1931 דיקייטר (אלבמה), ארצות הברית
 פטירה:  1 בספטמבר 2015 (בגיל 84) לוס אנג'לס, קליפורניה
 מדינה:  ארצות הברית 
 תקופת הפעילות:  1956–2009 (כ־53 שנים)
 מקום לימודים:  אוניברסיטת אסברי 
 מספר צאצאים:  3 
 פרסים והוקרה:  אגדות דיסני (1995) 
 פרופיל ב-IMDb
 
דין ג'ונס (Dean Jones;‏ 25 בינואר 1931 – 1 בספטמבר 2015) היה שחקן תיאטרון, קולנוע, וטלוויזיה אמריקאי שהתפרסם בעיקר בתפקידים קומיים בסרטים בהפקת אולפני דיסני בשנות ה-60 וה-70. סרטים אלה היו רווחיים ביותר לאולפנים ועל כך זכה בפרס אגדות דיסני ב-1995.